Aller Anfang ist schwer
Store norske leksikon,Ordforklaringer,Ord og uttrykk på andre språk,Tyske ord og uttrykk
Aller Anfang ist schwer er et tysk ordtak og betyr ‘enhver/ all begynnelse er vanskelig’. Ordtaket finnes i mange språk, men opprinnelsen er usikker.
Hos den tyske dikteren Friedrich von Logau (1605–1655), som skrev flere tusen epigram (Sinngedichte) finner vi et slikt dikt med tittelen Aller Anfang ist schwer. Diktet omhandler Phyllis, en skikkelse fra gresk mytologi, som prøver å lære seg å spille fløyte.I forordet til første bok av Das Kapital (Der Produktionsprocess des Kapitals) skriver Karl Marx: «Aller Anfang ist schwer, gilt in jeder Wissenschaft.» (All begynnelse er vanskelig, det gjelder i enhver vitenskap).I romanen Wilhelm Meisters Wanderjahre (1821) problematiserer den tyske dikteren Johann Wolfgang von Goethe ordtaket og kommer til det motsatte, nemlig at Aller Anfang ist leicht ('enhver begynnelse er lett'). Les mer i Store norske leksikon tysk Litteratur Friedrich von Logau: Deutscher Sinn-Getichte Drey Tausend. Breslau 1654. Karl Marx, Das Kapital . Buch I: Der Produktionsprocess des Kapitals . Hamburg, 1867. Adam Soboczynski, Aller Anfang ist (schwer) leicht. I: Die Zeit, 1/2019.